הוועדה המיוחדת לדיון בהצעת חוק-יסוד: הממשלה (תיקון - שר נוסף במשרד) (פ/81/25) ובהצעת חוק-יסוד: הממשלה (תיקון – כשירותם של שרים) (פ/91/25), כנסת 25, פרוטוקול מספר 6, 2022-12-19 00:00

שלמה קרעי: יוליה, את עדיין בהשהיה

שלמה קרעי:  את לא תמשיכי היום

שלמה קרעי:  תמשיכי מחר בבוקר

יוליה מלינובסקי: הייתי באמצע הדברים

שלמה קרעי: ועצרנו את הדברים ואת תמשיכי אותם

שלמה קרעי:  תישמר לך זכות הדיבור למחר

יוליה מלינובסקי: לא, לא, לא

יוליה מלינובסקי:  אין דבר כזה

יוליה מלינובסקי:  סליחה

יוליה מלינובסקי:  יועץ משפטי גור, אני הייתי באמצע הנמקה של הסתייגויות, 132 ו-133

יוראי להב-הרצנו: 333

שלמה קרעי: תישמר לך הזכות אחר כך

יוליה מלינובסקי: עכשיו אומר היושב ראש שאני בהשהיה

יוליה מלינובסקי:  מה זה הדבר הזה?     

שלמה קרעי: לא בהשעיה אלא בהשהיה

יוליה מלינובסקי: הייתי באמצע זכות הדיבור וזה היה לפני ההצבעות

שלמה קרעי: תודה

שלמה קרעי:  תשלימי את הנימוקים

שלמה קרעי:  יש לך שתי דקות מעכשיו

יוליה מלינובסקי: אני מבקשת לסיים את ההסתייגויות שלי לסעיף 2

שלמה קרעי: לא

שלמה קרעי:  בקשתך נדחתה

שלמה קרעי:  אני רוצה לעבור לנושא אחר

שלמה קרעי:  זכותי

שלמה קרעי:  אני יושב ראש הוועדה

שלמה קרעי:       שתי דקות, תשלימי את ההסתייגויות שלך

שלמה קרעי:  הנמקה ל-332 ו-333, מעכשיו שתי דקות

יוליה מלינובסקי: אותו חבר כנסת עליו סיימתי את הסיפור, חבר כנסת ממורמר שרץ בין ועדה לוועדה, מפר כל סיכום אפשרי, על כל דבר הוא היה פונה ליועצת המשפטית של הכנסת והיה מתבכיין לכולם שאכלו לו, שתו לו ודפקו אותו

יוליה מלינובסקי:  אני רוצה להגיד לכל חברי הכנסת, גם לוותיקים וגם לחדשים, שהדבר המרכזי בכנסת, הדבר החשוב ביותר, היא המילה וגם היכולת לעמוד בסיכומים ולכבד אחד את השני

יוליה מלינובסקי:  זה לקח מכל מה שקורה גם עכשיו

יוליה מלינובסקי:  הייתי באמצע דברים, היינו בהסתייגויות שלנו, של סיעת ישראל ביתנו, פתאום זה לא בא טוב ליושב ראש הוועדה והוא החליט לשנות את כל הסדר

יוליה מלינובסקי:  כנראה הילד הקטן שיש באותו חבר כנסת שהיה עושה כאן הצגות בזמן שהיה באופוזיציה, נשאר אותו ילד קטן למרות שהוא כבר גדל והוא מיועד לשר בעתיד

משה ארבל: על מי את מדברת?      

שלמה קרעי: תן לה שתי דקות להשלים את הדברים

שמחה רוטמן: את מנמקת את 332

יוליה מלינובסקי: הדבר המרכזי לכל חבר כנסת הוא היכולת לעמוד בהסכמות, להגיע להסכמות ולעמוד במילה שלו 

משה ארבל: למחוק הסתייגויות, אלפי הסתייגויות

יוליה מלינובסקי: מי שלא יודע לעשות את זה, בסוף הוא משלם מחיר

יוליה מלינובסקי:  אגב, דיברתי עם היועצת המשפטית של הכנסת על אותו מקרה והיא די זוכרת אותו

יוליה מלינובסקי:  לא עברתי על שום כללים ועל שום הסכמות בכנסת

יוליה מלינובסקי:  אנא, להצבעה

יוליה מלינובסקי:  132 ו-133

משה ארבל: 332

שלמה קרעי: אין היום הצבעות

שלמה קרעי:  ההצבעות ימשיכו מחר בבוקר

שלמה קרעי:  אנחנו עוברים לנושא אחר

שרון ניר: מה ההסתייגויות שלנו?     

שלמה קרעי: חבר'ה, לא ביקשתי את התייחסותכם

שלמה קרעי:  אני מדבר כרגע

שלמה קרעי:  אני רוצה להקריא מתוך מכתב ששלחה היועצת המשפטית לכנסת לשרן השכל הבוקר

שלמה קרעי:  תשמעו מה היא כותבת כאן:     "אף שבכנסת ה-24 אירע אירוע מצער בו יושבת ראש ועדה מיוחדת החליטה למחוק לחבר הכנסת מאות הסתייגויות בשל איחור של מספר דקות לדיון בוועדה אצלה וזאת כנגד עמדתי החולקת לכך"

שלמה קרעי:      שחור על גבי לבן, היועצת המשפטית לכנסת מדברת כמובן על יוליה מלינובסקי ששיקרה כאן בדקות האחרונות

שלמה קרעי:      תודה

שלמה קרעי:  אנחנו עוצרים את הדיון בנושא הזה

יוליה מלינובסקי: מי שמשקר כאן באופן תדיר זאת לא יוליה מלינובסקי אלא אותו חבר כנסת קטן ועלוב שנשאר ילד קטן

שלמה קרעי: תודה

שלמה קרעי:  לא יהיו הצבעות היום

שלמה קרעי:  אני אסביר עכשיו מה סדרי הדיון

ולדימיר בליאק: למה אתה כועס?     

יוליה מלינובסקי: כי הוא יצא ילד קטן

שלמה קרעי: היום לא יהיו הצבעות ואני מסביר את סדרי הדיון

שלמה קרעי:  יש עכשיו הקראה של תיקון שאני מבקש להוסיף לנוסח החוק

יבגני סובה: אפשר לקבל אותו?     

שלמה קרעי: תכף היועץ המשפטי יקריא אותו

יוליה מלינובסקי: זאת הסתייגות?     

שלמה קרעי: לא הסתייגות

שלמה קרעי:  כיושב ראש הוועדה יש לי סמכות לשנות ולתקן את החוק כאוות נפשי ואתם יכולים לטעון טענת נושא חדש

דבורה ביטון: אנחנו טוענים טענת נושא חדש

שלמה קרעי: זה מראה כמה אתם ענייניים כי עוד לא שמעתם את התיקון

יוראי להב-הרצנו: אפשר לקבל את זה מודפס?     

דבורה ביטון: חבר הכנסת קרעי, אתה מדבר על החוק שאנחנו דנים ואתם עושים בו שינויים

יבגני סובה: נצטרך זמן ללמוד את הנושא

שלמה קרעי: אתם תקבלו זמן כדי ללמוד את הנושא

שלמה קרעי:  עדיין היא לא יכולה לטעון טענת נושא חדש כשעוד לא אמרתי מה התיקון

ולדימיר בליאק: אנחנו מבקשים שש שעות

שלמה קרעי: תקבלו שש שעות

שלמה קרעי:  תקבלו

דבורה ביטון: מתי ימשיכו ההסתייגויות?     

שלמה קרעי: אם תתנו לי לדבר, אנחנו גם נשמע מה יש לי לומר

שלמה קרעי:  אם אתם תפריעו ותמשיכו להפריע, כנראה שלא נצליח לשמוע

דבורה ביטון: חבר הכנסת קרעי, שלא תאחר לחנוכיה

שלמה קרעי: הוועדה יוצאת להפסקה לשתי דקולת

יוליה מלינובסקי: כנראה יש דרמה בתוך הקואליציה

קריאה: זה בדיוק תהליך ההזיה שאנחנו נמצאים בו

ולדימיר בליאק: זלזול בחברי הכנסת וזלזול בהליך החקיקה

שלמה קרעי: אני פותח שוב את ישיבת הוועדה

שלמה קרעי:  היועץ המשפטי יקריא את הנוסח

שלמה קרעי:  אתם תקבלו את הנוסח הזה ב-ווטסאפ של קבוצת חברי הוועדה ובהמשך גם מודפס

שלמה קרעי:  הוועדה תדאג לשלוח לכולם את הנוסח מודפס

שלמה קרעי:  יהיה לכם זמן

שלמה קרעי:  מכיוון שאני מכניס נוסח חדש, אני מאפשר לכולם להגיע מחר ב-8:00 בבוקר אז נפתחת ישיבת הוועדה

מיכל שיר סגמן: אי אפשר ב-8:00 בבוקר

מיכל שיר סגמן:  לא נספיק טכנית להגיע

שלמה קרעי: אני מבין שיש כאלה שחשבו שלהיבחר לכנסת זה לבוא לקייטנה

שלמה קרעי:  אז לא

מיכל שיר סגמן: מה קייטנה?      

ולדימיר בליאק: שנה לא הייתם כאן בוועדות

ולדימיר בליאק:  קייטנה

שלמה קרעי: חברת הכנסת מיכל שיר, את בקריאה ראשונה

שלמה קרעי:  חבר הכנסת ולדימיר בליאק, אתה בקריאה ראשונה

ולדימיר בליאק: לא נורא

שלמה קרעי: אני מגיע מעוטף עזה ואני אהיה כאן ב-8:00 בבוקר לפתוח את ישיבת הוועדה

מיכל שיר סגמן: כי אתה לא לוקח את הילדים לגן

שלמה קרעי: חברת הכנסת שיר, את בקריאה ראשונה

שלמה קרעי:  תהיה לכם מחר שלושת-רבעי שעה הראשונה - - -     

ולדימיר בליאק: מה אתה משתיק אותה?      

שלמה קרעי: חבר הכנסת בליאק, אתה בקריאה שנייה

ולדימיר בליאק: למה אתה משתיק אותה?     

שלמה קרעי: חבר הכנסת בליאק, קריאה שלישית

שלמה קרעי:  החוצה

שלמה קרעי:  חמש דקות

ולדימיר בליאק: חצוף

יוליה מלינובסקי: לא

יוליה מלינובסקי:  פשוט ילד קטן

שלמה קרעי: תודה

שלמה קרעי:  חברת הכנסת מלינובסקי, קריאה ראשונה

שלמה קרעי:      יהיה לכם מחר בשלושת-רבעי השעה הראשונה של הדיון זמן להגשת הסתייגויות נוספות לעניין התחילה, לעניין השינוי הזה, בעל פה

שלמה קרעי:  זאת אומרת, ישבו כאן חברי כנסת, יגידו מה ההסתייגות שלהם, ינמקו אותה, נצביע עליה במשך שלושת-רבעי שעה

שלמה קרעי:  זה הסיכום עם השר אלקין, שהוועדות יכולות להתכנס ב-8:00 בבוקר

שלמה קרעי:  יש בעיה? כשהוא יהיה כאן, תגידי לו את זה

שלמה קרעי:  זה הסיכום איתו

שרון ניר: נחזור לאותו מקום של הסתייגויות?     

שלמה קרעי: נחזור לאותו מקום אחרי שלושת-רבעי שעה

שלמה קרעי:  בשעה 8:45 בבוקר ממשיכים בהסתייגות 332 ו-333

שלמה קרעי:  הצבעה

שלמה קרעי:  אחרי הנימוק של יוליה מלינובסקי

עאידה תומא סלימאן: מה מקריאים עכשיו?     

שלמה קרעי: את התיקון החדש שאני מתקן

יוליה מלינובסקי: אני טוענת נושא חדש על סעיף 8 ואי אפשר לקיים על זה דיונים לפני שוועדת הכנסת מתכנסת ודנה בזה

יוליה מלינובסקי:  כמובן אי אפשר לקיים על זה הסתייגויות

קריאה: אפשר לקיים ואפשר להצביע

יוליה מלינובסקי: לא

יוליה מלינובסקי:  גם הסתייגויות אתה לא יכול להגיש כי זה נושא חדש לחלוטין ואנחנו צריכים לדון בנושא הזה

שלמה קרעי: אני מבקש מגור, היועץ המשפטי, להקריא את הנוסח

יוראי להב-הרצנו: לא

יוראי להב-הרצנו:  לפני שהוא מקריא את הנוסח

שלמה קרעי: הוא יתייחס

שלמה קרעי:  יש לו שתי אוזניים, הוא יושב לידי והוא שומע

יוראי להב-הרצנו: תן לנו להתייחס

יוראי להב-הרצנו:  אתה רוצה שנתפרץ או שאתה רוצה לאפשר לי דקה? לפני שהוא קורא את הנוסח, תאפשר לנו להגיב

יוראי להב-הרצנו:  אתה מכניס כאן שינויים דרמטיים

שלמה קרעי: אני אאפשר אחרי הקראת הנוסח

יוראי להב-הרצנו: אבל זה לא עובד כך

גור בליי: הנוסח הזה גם מופיע בפניכם - אני מבין שאיל הכניס אותו לטבלטים ול-ווטסאפ – והוא בעצם שינוי בנוסח הוועדה, של יושב ראש הוועדה

גור בליי:  במסגרתו מוצע להוסיף סעיף שאומר שתחילתו של חוק יסוד זה ביום קבלתו בכנסת

גור בליי:  זה סעיף 8 שיאמר: "תחילתו של חוק יסוד זה ביום קבלתו בכנסת"

גור בליי:      מה המשמעות של הסעיף

גור בליי:  בדרך כלל הכלל הוא שחוקים נכנסים לתוקף – חוקים, חוקי יסוד – בעת פרסומם ברשומות אבל היו מקרים גם בעבר, וזה מה שמוצע כאן לפנינו, שהכניסה היא כבר באותו יום שהחוק עובר קריאה שלישית במליאת הכנסת

גור בליי:  בעיקרון אפשר לפרסם ברשומות עד 10 ימים מהמועד של חקיקת החוק

גור בליי:  בפועל היום כאשר הדברים ממוחשבים הם קורים תוך יום-יומיים אבל המשמעות של התיקון הזה היא שבעצם לא יחכו את פרק הזמן הזה

גור בליי:  המשמעות היא שלא תהיה המתנה לפרסום הזה שאמרתי

גור בליי:  בתקופת הקורונה – אני אומר בסוגריים – לפעמים הפרסום היה ממילא באותו יום ממש בגלל הלחץ של הזמן אבל לפעמים זה לוקח יום, יומיים, שלושה, תלוי במורכבות וכמה החוק ארוך

גור בליי:  כאן זה מקצר את התקופה הזאת ליום שזה עובר בקריאה שלישית, אז זה הופך לחוק תקף

גור בליי:      עמדתנו בדרך כלל בדברים האלה שאנחנו מעדיפים להמתין לרשומות

סימון דוידסון: מה חדש? אתם לא מקבלים עמדה של יועץ משפטי

שלמה קרעי: חבר הכנסת דוידסון, קריאה ראשונה

סימון דוידסון: איך זה יכול להיות? אתם לא מקבלים עמדה של יועץ משפטי

שלמה קרעי: חבר הכנסת דוידסון, אתה בקריאה ראשונה

סימון דוידסון: אתם לא מקבלים עמדה של יועץ משפטי

סימון דוידסון:  תגידו לי, אתם השתגעתם?     

שלמה קרעי: חבר הכנסת דוידסון

גור בליי: אבל אני חייב להגיד שהדבר הזה נעשה גם בעבר

גור בליי:  היו תקדימים כאלה

סימון דוידסון: לא יאומן

שלמה קרעי: חבר הכנסת דוידסון, קריאה שנייה

גור בליי: ההמלצה שלנו בדרך כלל, בגלל הבהירות ושהציבור ידע על החוק, היא לחכות לפרסום ברשומות

גור בליי:  אבל היו בעבר מקרים שהדבר נעשה ובפרט כאשר מדובר בתיקון חוק שנוגע לממשלה עצמה והוא לא מופנה לאזרחים

מיכל שיר סגמן: אבל עוד אין ממשלה

משה טור פז: זה גם רטרואקטיבי וגם קדימה

שלמה קרעי: חבר הכנסת טור פז, קריאה ראשונה

מתן כהנא: כדי שאריה דרעי ידע

שלמה קרעי: חבר הכנסת מתן כהנא, קריאה ראשונה

משה טור פז: מי? אריה מי?     

מתן כהנא: אני חושב שזאת קריאה ראשונה בחיים שלי

שלמה קרעי: תנו ליועץ המשפטי להשלים את דבריו

משה טור פז: זה לא חוק פרסונלי, מתן

עאידה תומא סלימאן: אפשר לתת דוגמאות על חוקים כאלה?     

שלמה קרעי: תנו לו לדבר

שלמה קרעי:  הוא יועץ משפטי

שלמה קרעי:  הוא מבקש לסיים את דבריו

שלמה קרעי:  חברת הכנסת תומא סלימאן, תמתיני בסבלנות

עאידה תומא סלימאן: אני מבקשת שהוא ייתן דוגמאות של חוקים כאלה

גור בליי: כמו שאמרתי, באמת אנחנו חושבים שדרך המלך היא להמתין לפרסום ברשומות

גור בליי:  אבל בעבר היו תקדימים לדבר הזה

גור בליי:  בדרך כלל הפער הוא קטן מאוד בזמן ובפרט כאשר מדובר בחוקים שמופנים לממשלה ולא לאזרח

גור בליי:  שלא יהיה מצב שבו האזרח כאילו מחייבים אותו במשהו שהוא לא רואה אותו

טלי גוטליב: אי ידיעת הדין אינה פוטרת

טלי גוטליב:  רק בגלל זה מחכים לרשומות

גור בליי: דוגמה, לשאלתה של חברת הכנסת תומא סלימאן

גור בליי:  היה למשל תיקון מספר 5 לחוק יסוד: הממשלה שעסק באצילת סמכויות לסגן שר כאשר ראש הממשלה מכהן כשר

גור בליי:  גם באותו מקרה נקבע שהוא ייכנס לתוקף ביום קבלתו בכנסת

גור בליי:       כמו שאמרתי, אנחנו חושבים שדרך המלך היא להמתין לפרסום ברשומות אבל היו תקדימים לדברים האלה

גור בליי:  כאשר זה לא מופנה לאזרח ומכווין את התנהגותו, אני חושב שזה פחות בעייתי בהיבט הזה

גור בליי:      לגבי ההליך שהייתה שאלה לגביו

גור בליי:  הנוסח הוקרא והוא מאוד פשוט

גור בליי:  אני מבין שהוא גם בפניכם בטבלטים

גור בליי:  עד כמה שאני מבין, הסיכום בעניין הזה מבחינה הליכית שנעשה על דעתה של היועצת המשפטית לכנסת, זה שמחר בבוקר תהיה הצגת ההסתייגויות בוועדה, הנמקה והצבעה עליהן ב-45 דקות

גור בליי:  אני מבין שזה הסיכום עם היועצת המשפטית לכנסת

גור בליי:  כמובן שזה מאפשר מהיום ועד 8:00 בבוקר לחשוב מה הן ההסתייגויות האלה

גור בליי:  בסופו של דבר ברור אני מניח שאלה לא ההסתייגויות שיישלפו בדיון עצמו

מתן כהנא: מה לגבי זה שזה נושא חדש ואנחנו לא יודעים מה החלטת ועדת הכנסת?     

גור בליי: נכון

גור בליי:  הנקודה האחרונה

גור בליי:  לגבי הנושא החדש

גור בליי:  באמת התקנון קובע בסעיף 85(ג) שהוועדה לא תסיים את הדיון בתיקון המוצע אלא לאחר החלטת ועדת הכנסת בטענת נושא חדש

גור בליי:  לכן אפשר לדון בהסתייגויות האלה אבל אי אפשר להצביע עליהן

גור בליי:  זה מונע את ההצבעה על הסעיף, על החוק בכללותו, כל זמן שטענת הנושא החדש לא נדונה

גור בליי:  עדיין אפשר לדון בהסתייגויות

יוליה מלינובסקי: לא דנו על הסעיף עצמו

מיכל שיר סגמן: לפני שדנים, אולי נשמע את היועץ המשפטי לממשלה

גור בליי: אני מבין שהכוונה לתת ליועץ המשפטי לממשלה להציג

גור בליי:  עמדתי לסעיף הובעה בצורה ברורה, גם העדפה שלנו וגם התקדים

גור בליי:  אני חושב שמבחינתי זה ממצה את הנושא של הסעיף הזה

גור בליי:  אולי עורך דין זנדברג ירצה להוסיף

שלמה קרעי: נציג היועץ המשפטי לממשלה

יוראי להב-הרצנו: ביקשנו להתייחס להליך לפני שצוללים לסעיף ואתה אמרת שאתה תאפשר

שלמה קרעי: תן לשני היועצים המשפטיים

אליעזר זנדברג: צוהריים טובים

אליעזר זנדברג:  שלום

אליעזר זנדברג:  אני יכול להיות מאוד תמציתי

אליעזר זנדברג:  הניתוח שהציג היועץ המשפטי של הוועדה לעניין הזה של מועד התחילה הוא מדויק ונכון

שלמה קרעי: תודה

שלמה קרעי:  מצוין

יוליה מלינובסקי: מה זה אומר?     

אליעזר זנדברג: עוד משפט להבהיר כדי שלא תהיה הרגשה שאני מקצר

אליעזר זנדברג:  הדבר הזה אכן לא שכיח בלשון המעטה

אליעזר זנדברג:  זאת לא דרך המלך אבל כבר היו מעולם תקדימים ואני לא יכול להגיד שהדבר הזה הוא בלתי אפשרי

יוליה מלינובסקי: איפה היו תקדימים? אפשר לראות את התקדימים?     

קריאה: תיקון 5 לחוק יסוד: הממשלה

סימון דוידסון: מה הסיבה שעושים את זה? שלמה, ברצינות, מה הסיבה?     

שלמה קרעי: כדי שלא לחכות לפרסום ברשומות

שלמה קרעי:  אם השבעת הממשלה תהיה קודם פרסום ברשומות, השבעת הממשלה תוכל לעבור

מיכל שיר סגמן: אתם סחיטים על מלא

מיכל שיר סגמן:  זה למה

מיכל שיר סגמן: הולכים מהר מהר להרכבת ממשלה

מיכל שיר סגמן:  אתה חייב לעשות את זה בזק

ולדימיר בליאק: כלומר, זה חוק פרסונלי

עאידה תומא סלימאן: כדי לומר עלה בידי

מיכל שיר סגמן: לא תהיה לו ממשלה אם הוא לא יעשה את זה

שלמה קרעי: חבר הכנסת הרצנו, בבקשה

יוראי להב-הרצנו: אני רוצה להבין ואני אשמח גם להתייחסות של היועץ המשפטי לוועדה

יוראי להב-הרצנו:  גור, בפעם שעברה אמרת שאתה לא שומע אותי

יוראי להב-הרצנו:  אז הנה, אני עכשיו מבקש שתשמע אותי

יוראי להב-הרצנו:  פרק זמן של 45 דקות, לצורך מה הוא? לצורך הצגת ההסתייגויות? לצורך הדיון בהן? על מה מדובר?     

גור בליי: עד כמה שאני מבין זה הסיכום עם היועצת המשפטית לכנסת

גור בליי:  45 דקות הן להצגת ההסתייגויות, הנמקתן והצבעה

יוליה מלינובסקי: אבל אי אפשר להצביע כל עוד לא דנו בנושא חדש

שלמה קרעי: אפשר על ההסתייגויות

שלמה קרעי:  לא על הסעיף

גלעד קריב: הסתייגויות לסעיף כל עוד לא ברור אם דנים

שלמה קרעי: על הסעיף אי אפשר להצביע

עאידה תומא סלימאן: אבל הסעיף עלול לרדת

יוראי להב-הרצנו: מבחינתי אני אלמד את זה הלילה כיז ה מה שביקשת ממני

יוראי להב-הרצנו:  במקום להדליק נרות אני אלמד את זה

קריאה: לא

קריאה:  אחרי הדלקת נרות

קריאה:  תעשה טובה

קריאה:  אחרי הדלקת נרות

שלמה קרעי: במקום המונדיאל שהיה אתמול, תשב ותעשה את זה

מיכל שיר סגמן: נו, באמת, זה לא רציני

מתן כהנא: נראה לך שראינו מונדיאל? עברנו על החוק כל הזמן

יוראי להב-הרצנו: מבחינתי זה סעיף שאני לא מכיר

יוראי להב-הרצנו:  אני מבקש שהייעוץ המשפטי יענה לי

יוראי להב-הרצנו:  אני רוצה לנהל על זה דיון

יוראי להב-הרצנו:  לא מכיר את הסעיף הזה, צריך ללמוד אותו, רוצה לשמוע את כל משרדי הממשלה

שלמה קרעי: אין משרדי ממשלה

שלמה קרעי:  זה סעיף תחולה

שלמה קרעי:  שמעת את שני היועצים המשפטיים הרלוונטיים

יוראי להב-הרצנו: אני חושב שנכון לקיים על זה דיון

גלעד קריב: אנחנו רוצים דיון על הסעיף

יוראי להב-הרצנו: אני אתן זמן ללמוד את הסעיף שלו ואת המשמעויות שלו

שלמה קרעי: תודה

יוראי להב-הרצנו: מה זה תודה?     

שלמה קרעי: תלמד, תבוא מחר עם הסתייגויות לסעיף

מיכל שיר סגמן: אולי אפשר להתחיל קודם בדיון

מיכל שיר סגמן:  הוא צודק

יוראי להב-הרצנו: לפני הדיון

שלמה קרעי: אנחנו מיצינו את הדיון

מיכל שיר סגמן: לא מיצינו

גלעד קריב: איך מיצית את הדיון הזה? הוא לא היה

גלעד קריב:  אני לא מבין את זה

יוראי להב-הרצנו: לא היה דיון

יוראי להב-הרצנו:  איך מיצית? אני לא מבין איך זה בא לידי ביטוי הדבר הזה

יוראי להב-הרצנו:  זה הליך תקין? איך זה הליך תקין אם אתה מוסיף סעיף לחוק יסוד ולא מאפשר לנו לקיים על זה?      

שלמה קרעי: אני מאפשר לך להגיש מחר הסתייגויות

גלעד קריב: צריך לקיים דיון על החוק

סימון דוידסון: אני מבטיח לך שאם רוטמן היה יושב כיושב ראש או גלעד קריב, הדבר הזה בכלל לא היה עולה

סימון דוידסון:  תודה

יוראי להב-הרצנו: אין דיון על הסעיף הזה וישר הסתייגויות?     

סימון דוידסון: זאת הזיה מה שאתם עושים

שלמה קרעי: אתם לא מאפשרים לקיים דיון

סימון דוידסון: אתה לא מוכן לקיים דיון

גלעד קריב: הדיון צריך להתקיים אחרי שהמסדרת תקבע שהסעיף הזה הוא לא נושא חדש

גלעד קריב:  אתם רוצים לברוא מחדש את המנגנון?     

שלמה קרעי: כרגע היועץ המשפטי אמר שאתה לא צודק

שלמה קרעי:  תודה

גלעד קריב: ברגע שיש טענת נושא חדש, מעבירים לוועדה

שמחה רוטמן: זה לא התקנון גלעד, אבל חוץ מזה הכול בסדר

מיכל שיר סגמן: למה? חייב להיות דיון, לא?     

אוריאל בוסו: אדוני היושב ראש, למעשה אני חושב שהחברים כאן שהחמאה מרוחה להם ממש - - -         

דבורה ביטון: די, בלי ביטויים

אוריאל בוסו: אני אחליט על הביטויים

מיכל שיר סגמן: החוק הראשון שאתם מעבירים הוא לא למען החלשים אלא למען עבריינים

מיכל שיר סגמן:  אתה לא מתבייש?     

שלמה קרעי: חברת הכנסת שיר, להוציא אותה החוצה

אוריאל בוסו: החמאה מרוחה לכם ואני אומר את זה

שלמה קרעי: חברת הכנסת ביטון, קריאה ראשונה

אוריאל בוסו: אני אחליט איך לדבר וכשתקבלי תקן של גננת, נתייחס אליך

דבורה ביטון: לא, אני לא אקבל שום תקן

שלמה קרעי: חברת הכנסת ביטון, קריאה שנייה

אוריאל בוסו: אני אחליט איך לדבר

אוריאל בוסו:  אני מוכרח לומר שאני אפילו חלקתי למה צריך להכניס את הסעיף הזה וזה מסיבה אחת

אוריאל בוסו:  מי שזוכר, בכנסת האחרונה, הגדילו את החוק הנורבגי לבלי הכר, ממש אחרי כמה שעות בלי פרסום ברשומות, בלי שום הודעה, פשוט הלכו והגישו מכתבי התפטרות

אוריאל בוסו:  זאת אומרת, מיד החוק נכנס לתוקף

אוריאל בוסו:  למה עכשיו פתאום צריך להכניס את התחולה? כי לכאורה יעכבו את החוק הזה

אוריאל בוסו:  חוק שעובר בכנסת בקריאה שלישית, נכנס לתוקף וגם אצלך בוועדה, בחוקים שעברו הוא מיד נכנס לתוקף

מיכל שיר סגמן: אז למה צריך את הסעיף?     

אוריאל בוסו: לומר שזה נושא חדש, זה משהו שלא קיים

אוריאל בוסו:  גם הייעוץ המשפטי שיושב לימיני אומר - - -     

גלעד קריב: אז תסירו את הסעיף

גלעד קריב:  למה הסעיף קיים?      

אוריאל בוסו: גם יושב ראש הכנסת, ברגע שעובר החוק בקריאה שלישית הוא אומר ונכנס לספר החוקים של מדינת ישראל

סימון דוידסון: בסדר, אז תשאיר את זה כך

סימון דוידסון:  מה הבעיה?     

אוריאל בוסו: כל יושבי הכנסת אמרו כך

שלמה קרעי: חבר הכנסת דוידסון, קריאה שנייה

אוריאל בוסו: מכניסים את זה כדי לחדד וליתר זהירות

שלמה קרעי: חברת הכנסת צרפתי

מטי צרפתי הרכבי: רציתי לשאול את היועץ המשפטי

מטי צרפתי הרכבי:  אתה אמרת שזה אפשרי בפרקטיקה של פרסום מאחר שלא מדובר לעניין הציבור

מטי צרפתי הרכבי:  זאת אומרת, מעכשיו זאת תהיה פרקטיקה שכל חוק יסוד או לא יסוד ייכנס לתוקף בזמן שהוא מונח?      

גור בליי: אני מאוד מקווה שלא

מטי צרפתי הרכבי: איך יודעים היכן הרף מבחינת ההסתברות? האם כל חוק שלא נוגע לעניין הציבור פטור או מוחל טרם פרסום ברשומות? אני שואלת בלוגיקה שלי

גור בליי: שוב, אני לא המציע של הסעיף

גור בליי:  אני אמרתי שהעמדה שלנו היא שדרך המלך היא לא להכניס סעיף כזה

מטי צרפתי הרכבי: אתה אומר לא להכניס

גור בליי: זאת דרך המלך

שלמה קרעי: גור, אל תשכח שמלך פורץ גדר לעשות את הדרך

ולדימיר בליאק: לא

ולדימיר בליאק:  כי המלך הוא ביבי

מטי צרפתי הרכבי: ציינת את הקורונה, אז הייתה סכנת חיים

יבגני סובה: אפשר לשמוע את היועץ המשפטי? בואו נשמע מה יש לו להגיד

יבגני סובה:  תגיד בבקשה

גור בליי: אמרתי ואני חושב שזו הייתה גם העמדה שהביעו נציגי הממשלה

גור בליי:  המקובל ודרך המלך בעניין הזה הוא לא לעשות את זה אבל היו תקדימים בעבר, כולל לא בדברים של קורונה, כמו תיקון 5 לחוק יסוד: הממשלה

גור בליי:  הוא עסק באצילת סמכויות לסגני שרים

גור בליי:  תיקון לחוק יסוד: הממשלה שעסק באצילת סמכות משר לסגן שר

גור בליי:       לכן אני אומר שהדבר הזה קורה במקרים לא נפוצים

גור בליי:  אני מאוד מקווה שהוא לא יהפוך להיות - - -     

משה טור פז: כשאתה אומר דרך המלך, אתה מתכוון לביבי או למישהו אחר?      

מטי צרפתי הרכבי: כשנרצה לאמץ את זה כפרקטיקה, איפה יהיה שומר הסף שלנו? איפה יהיו סייגים? ברגע שנפרץ איזשהו סכר, זה כמו בפוקר

יוליה מלינובסקי: קיבלתי עכשיו עדכון מהיועצת המשפטית לכנסת שאומרת שטענו נושא חדש, צריך להפסיק כאן את הדיון

גלעד קריב: נכון

יוליה מלינובסקי: זה צריך לעבור לוועדת הכנסת

יוליה מלינובסקי:  אחרי שהיא תחליט, זה חוזר לוועדה ואז צריך לפתוח כאן דיון

שלמה קרעי: תודה

שלמה קרעי:  אם אכן אלה הדברים, נעביר את הדברים לייעוץ המשותף לוועדה

יוליה מלינובסקי: אני בטלפון עם השר אלקין

קריאה: תשאלו אותו אם מותר להם להגביל אותנו ל-45 דקות

יוליה מלינובסקי: לא

יוליה מלינובסקי:  אסור לו לעשות דבר כזה

יוליה מלינובסקי:  צריך להפסיק מיד את הדיון כאן כי טענו נושא חדש

שלמה קרעי: תודה

שלמה קרעי:  חברת הכנסת מלינובסקי, את לא ברשות דיבור

יוליה מלינובסקי: זה צריך לעבור לוועדת הכנסת

יוליה מלינובסקי:  מה שקורה כאן זה פשוט מחטף

שלמה קרעי: חברת הכנסת מלינובסקי, קריאה ראשונה

יוליה מלינובסקי: זה כמו במשפחות פשע

יוליה מלינובסקי:  כך מתנהגות משפחות פשע

דבורה ביטון: כי החמאה מרוחה לנו על הראש

דבורה ביטון:  אפשר לעשות מה שרוצים

שלמה קרעי: בבקשה, חברת הכנסת תומא סלימאן

עאידה תומא סלימאן: אני יודעת שאתם מנסים בכל כוחכם ובכל האפשרויות הקיימות להעביר את החוקים האלה באופן דורסני, אבל יש דברים שאם מתחילים לעשות אותם, משנים את הסדר

שלמה קרעי: חברת הכנסת מלינובסקי, קריאה שלישית

יוראי להב-הרצנו: אתם פשוט דורסים את תקנון הכנסת

יוראי להב-הרצנו:  אתם עושים מה שאתם רוצים

יוראי להב-הרצנו:  חוצפה

יוראי להב-הרצנו:  חרפה לכנסת

יוראי להב-הרצנו:  מה זה הדבר הזה? זאת חרפה

יוראי להב-הרצנו:  אתם דורסים את התקנון

שלמה קרעי: חבר הכנסת הרצנו, אתה בקריאה ראשונה

שלמה קרעי:  חברת הכנסת תומא סלימאן, אני מתנצל בשם חבריך שלא נותנים לך לדבר

עאידה תומא סלימאן: אני חושבת שאי אפשר לשנות ולדרוס את התקנון בדרך

עאידה תומא סלימאן:  בסופו של דבר זה יחזור כבומרנג גם אליהם באיזשהו שלב

עאידה תומא סלימאן:  אני מציעה דבר כזה

עאידה תומא סלימאן:  יש מינימום שצריך לכבד אותו

עאידה תומא סלימאן:  כאשר יש נושא חדש, אי אפשר להמשיך גם להתדיין וגם להגיש הסתייגויות ולבקש מאיתנו להיות מוגבלים בזמן

עאידה תומא סלימאן:  אני חושבת שיש לנו הרבה הסתייגויות להמשיך בהן

עאידה תומא סלימאן:  הגשת דבר שאנחנו קראנו לו נושא חדש וטוענים לנושא חדש

עאידה תומא סלימאן:  זה מחייב שהוועדה המסדרת תשב ותחליט

עאידה תומא סלימאן:  אני חושבת שאנחנו יכולים להמשיך בהצגת שאר ההסתייגויות עד שהוועדה המסדרת תקבל החלטה

עאידה תומא סלימאן:  למה צריך להטריח אותנו בדברים כאלה? מה עוד שאני לא מבינה למה חייבים להכניס את זה

שלמה קרעי: היועץ המשפטי התייחס קודם לדברים האלה והוא אמר שאפשר

שלמה קרעי:  הוא התייחס לדברים שלך ואמר שאפשר

עאידה תומא סלימאן: איזה דברים? אני בדיוק רציתי לשאול משהו

עאידה תומא סלימאן:  אם אתה אומר של העניין של הפרסום ייקח בין יום ליומיים, וממילא לא יגידו עלה בידי לפני יום רביעי – אני לא יודעת על מה הבהלה

עאידה תומא סלימאן:  אפילו ההצבעה על ממשלה תהיה רק בתחילת השבוע הבא, אם תהיה

עאידה תומא סלימאן:  למה צריך לכופף אותנו בצורה כזאת ולא לכבד את הכנסת וללכת עם זה?     

שלמה קרעי: תודה

שלמה קרעי:  חבר הכנסת קריב, בבקשה

גלעד קריב: התקנון בעיניי מאוד ברור

גלעד קריב:  אתה בכל מה שעשית בדקות האחרונות הבהרת שמבחינתך הסתיים הדיון בסעיף הנוסף

שלמה קרעי: לא

שלמה קרעי:  אנחנו כרגע דנים בו

גלעד קריב: לא

שלמה קרעי: אנחנו כרגע דנים בו

שלמה קרעי:  חבר הכנסת קריב, תתקדם

גלעד קריב: חבר הכנסת קרעי, כשאני בזכות דיבור אתה לא תאמר לי תתקדם

גלעד קריב:  אני אומר מה שאני רוצה

שלמה קרעי: תתקדם

סימון דוידסון: זה יותר טוב מ-תגזגז

גלעד קריב: כן

גלעד קריב:  עזוב

גלעד קריב:  אתה למעשה הודעת שלא צריך דיון בסעיף הנוסף

שלמה קרעי: לא אמרתי דבר כזה

גלעד קריב: אתה בפירוש הודעת

שלמה קרעי: אם הודעתי, אין לך רשות דיבור כי אין דיון

גלעד קריב: לא

גלעד קריב:  אדוני, אני מעלה כאן טענה תקנונית

שלמה קרעי: נגמרה לך רשות הדיבור

שלמה קרעי:  תודה חבר הכנסת קריב

שלמה קרעי:  אם אתה חושב שהסתיים הדיון, בבקשה להפסיק לטעון

שלמה קרעי:  אם אתה טוען, אז יש דיון

גלעד קריב: חבר הכנסת קרעי, סתימת הפיות הזאת לא מוסיפה לך כבוד

שלמה קרעי: תמשיך

סימון דוידסון: אני מציע שנקום ונלך מכאן

שלמה קרעי: בבקשה

סימון דוידסון: פשוט לא יאומן

קריאה: אני חושב שאין כאן דיון

מיכל שיר סגמן: מה שקורה עכשיו, זה לא דיון

יבגני סובה: אני קורא לכל חברי האופוזיציה לצאת

סימון דוידסון: שלמה, אתם צריכים להתבייש על כל ההתנהלות שלכם

שלמה קרעי: למי שיוצא, מחר בשעה 8:00 בבוקר

סימון דוידסון: אני רוצה לומר משהו לייעוץ המשפטי

סימון דוידסון:  גם בייעוץ המשפטי צריכים לעצור את זה

סימון דוידסון:  זה לא תקני

סימון דוידסון:  מה שאתם עושים כאן זה מחטף

סימון דוידסון:  אתה רוצה שתהיה קריאה רביעית גם

שלמה קרעי: חבר הכנסת דוידסון, אתה בקריאה שלישית

שלמה קרעי:  תוציאו אותו החוצה בבקשה

סימון דוידסון: אתה עושה מחטף ואתה עושה מה שאתה רוצה ואתה מלך

שלמה קרעי: תוציאו בבקשה את חבר הכנסת דוידסון

שלמה קרעי:  חמש דקות

סימון דוידסון: בושה וחרפה

שלמה קרעי: חמש דקות החוצה

סימון דוידסון: ביזיון

סימון דוידסון:  אתה דורס את תקנון הכנסת

שלמה קרעי: מכיוון שהשעה 15:30 ויש כאן הדלקת נר חנוכה, הדיון בסעיף הזה יימשך מחר ב-8:00 בבוקר

שלמה קרעי:  מיד לאחר הדיון, שלושת-רבעי שעה של הסתייגויות בעל פה לסעיף הזה, בהתאם לסיכום

גלעד קריב: אתה לא יכול לקצוב זמן לפני סוף הדיון

גלעד קריב:  אתה לא יכול לסיים את הדיון לפני דיון בתקנת נושא חדש

יבגני סובה: נכון

יבגני סובה:  יש ועדה מסדרת בשעה 15:45

יבגני סובה:  היית יכול לפתור את זה בקליק

גלעד קריב: צר לי, אתם עושים מהתקנון פלסתר

גלעד קריב:       זה לא יעזור לך, אתה לא תרמוס את התקנון

יבגני סובה: בשעה 15:45 יש ועדה מסדרת

יבגני סובה:  היית מעלה את זה לוועדה המסדרת